### DEN NORSKE KIRKE

Bamble kirkelige fellesråd

|  |  |
| --- | --- |
| Medlemmene og varamedlemmene i  Bamble kirkelige fellesråd  Kommunerepresentant og vararepresentant |  |

|  |  |  |  |  |
| --- | --- | --- | --- | --- |
| **Deres ref.:** | **Vår ref.:** | **Vår saksbeh.:** | **Arkivkode:** | **Dato:** |
|  | 06/00036-136 | Astrid Thomasberg | 012.2 | 22.04.2021 |

**protokoll fra møte i Bamble kirkelige fellesråd 22.04.2021 kl 18.00**

Møtet ble avholdt som Teams-møte grunnet smitte-restriksjonene.

Til stede:Anne Karine Eriksen (leder), Børre Bamle (nestleder), Kjell Ivar Ryste Nilsen, Elin Thommesen, Trond Bjørnar Johansen, Irene Wold (kommunens representant), Rigmor Eek Pedersen (ny repr fra Langesund), Henning Sørheim (vara for Magnus Hallaråker), Trond Engnes (prost), Stein Amundsen (tillitsvalgt) og Jorunn Werswick (konstituert kirkeverge)

Forfall: Astrid Thomasberg, Magnus Hallaråker, Helge Wilhelmsen

* Enstemmig godkjennelse av møteinnkalling, med en ekstrasak; vedtektsendring for kirkefondet
* Enstemmig godkjennelse av protokoll fra fellesrådsmøte 04.03.2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sak 10/21        Behov for nytt telefonsystem på Bamble menighetskontor**

Det gamle telefonsystemet på menighetskontoret er nå i ferd med å bli utdatert, og det trengs flere telefoner for å dekke behovet der (Økonomirådgiver informerer i møtet).

For å kunne utføre denne endringen, vil fellesrådet få en engangskostnad på kr 15.000,- og en årlig utgift på kr 13.000,-. Pr i dag har vi ingen spesifikke utgifter til drift av telefonsystemet, da utgiften til telefon trolig ligger inne i bredbåndsavgiften vi betaler, for å ha internett. Administrasjonen forslår at midlene tas fra daglig drift.

**Vedtak:** Enstemmig godkjent.

**Sak 11/21        Manglende innbetalinger vedr konfirmanter 2020**

Det mangler kr 6.300,- for konfirmanter 2020. Administrasjonen forslår at disse utestående fakturaene tilbakeføres og ansees som tapt (se vedlegg).

**Vedtak:** Enstemmig godkjent.

**Sak 12/21**        **Forslag til økt bemanning på kirkevergekontoret**

Administrasjonsutvalget til Bamble kirkelige fellesråd diskuterte saken i sitt møte 07.04.2021, og fattet følgende vedtak:

*Sak 12/21        Forslag til økt bemanning på kirkevergekontoret*

Stillingsressursen på kirkevergekontoret har vært uendret siden 1997. Økte krav til stillingen som kirkeverge, gjør at kirkevergen, som daglig leder, ikke har mulighet til å ha for mange løpende arbeidsoppgaver å ivareta, i tillegg til ledelsesarbeidet. Det er viktig at kirkevergestillingen er en stilling det er mulig å stå i over tid. Det er kjent fra sentrale undersøkelser på nasjonalt nivå, at den kirkelige administrasjonen generelt er underbemannet.

Administrasjonen foreslår at det i førsteomgang startes med å arbeide for 20 % økning av stillingsressurs, for å avlaste kirkevergekontoret. I denne stillingen foreslås det at følgende oppgaver skal løses:

* + - Arkivering for kirkevergekontoret/fellesrådet
    - Vaktlister for hvert halvår
    - Oppfølging av gravstellavtaler
    - Inn og ut meldinger av IKT-systemet
    - Registrere fravær
    - Ekstraordinære tiltak, (slik som f.eks oppdatering vedr. smittevern)

20 % økt stilling vil gi en fast økt kostnad på ca 150.000,-.

Slik bemanningen er nå, foreslås denne økte ressursen fordelt likt mellom menighetssekretæren i Bamble (10 % økt stilling med arkivering/annet kontorarbeid) og

10 % økt stilling for økonomirådgiver på kirkevergekontoret (som opplæres i de andre oppgavene, som er nevnt over.)

**Vedtak:** Godkjent.

Saken legges fram for fellesrådet i første møte, og saken legges inn i utfordringsnotatet for perioden 2022-2025. Men da med ønske om en økning av stillingsressursen på kirkeverge kontoret med 50 % .

I tillegg til dette, ønskes det at fellesrådets politiske ledelse jobber inn mot den politiske ledelsen i kommunen, og at kirkevergekontoret jobber inn mot kommunens administrative ledelse, for å argumentere for, og fremskynde en kommunal finansiering av stillings-økningen.

Administrasjonsutvalget ønsker at fellesrådet skal vedta å iverksette den 20 % stillings-økningen umiddelbart, tom 31.12.2021.

                          Den økte utgiften finansieres fra det generelle disposisjonsfondet, som pr i dag er på

kr 1.234.615,-. Det er også ønskelig at fellesrådet gir fullmakt til bruk av inntil kr. 50.000,- (inkl sosiale utgifter) til oppgaveløsning på timesbasis i 2021. Dette for å avlaste kirkevergestillingen, ved ekstraordinære behov. Dette finansieres også fra disposisjonsfondet, og det opprettes eget prosjektnummer i regnskapet for ev timeavlønning.

På bakgrunn av dette foreslår administrasjonsutvalget til Bamble kirkelige fellesråd at fellesrådet godkjenner å arbeid for å øke stillingsressursen på kirkevergekontoret med i første omgang 20 % stilling. Videre anbefaler administrasjonsutvalget at fellesrådet arbeider videre i budsjettprosessene ifht Bamble kommune 2021/2022 for en 50 % økt stillingsressurs på kirkevergekontoret.

**Vedtak:** Enstemmig godkjent. Fordelingen i stilling-søkning endres, av praktiske årsaker, til 6% midlertidig økning av menighetssekretærens stilling, og 14 % midlertidig økning av økonomirådgiverens stilling. Arbeidsfordeling avtales.

**Sak 13/21 Delegering av midlertidig og mindre omorganisering av fellesrådsstaben**

På bakgrunn av erfaring, ser administrasjonen at det kan være behov for at administrasjonen sammen med administrasjonsutvalget kan ha mulighet til å foreta midlertidige, og mindre omorganisering i fellesrådsstaben.

Derfor foreslår administrasjonen at midlertidige og mindre omorganiseringer delegeres til fellesrådets administrasjonsutvalg.

**Vedtak:** Enstemmig godkjent.

**Sak 14/21 Endring av vedtekten for kirkefondet i Langesund**

Se sak 05/21 hvor saken ble utsatt i påvente av nytt vedtak i Langesund menighetsråd.

Langesund menighetsråd har fattet følgende vedtak (endring/presisering er understreket):

«I og med at det innføres et nytt begrep "rammen for aksjeplassering" foreslås det å henvise til bestemmelsen i § 7, 1 ledd, 2 punktum.

Da blir vedtektsendringen slik:

*§ 9: Siden plassering i Aksjefond er forbundet med risiko, skal det bygges opp et «bufferfond» for å sikre Kirkefondet ved tap i aksjemarkedet.* ***Det avsettes til et bufferfond inntil dette utgjør 25% av rammen for aksjeplassering, jf §7, 1 ledd, 2 punktum. Når saldo på bufferfond overskrider 25% av rammen for aksjeplassering kan overskytende overføres til menigheten.***

*Bufferfondet kan ikke oppløses før Langesund menighet bestemmer seg for å gå ut av aksjemarkedet over lengre tid (minimum 1 år).* *Dersom kirkefondet skulle gå med tap (i den delen som er plassert i aksjefond), er Langesund menighetsråd forpliktet til å dekke inn tapet. Dette skal skje ved at menighetsrådet avstår fra å få overført penger fra fondet, inntil tapet er dekket inn, og senest innen 5 år.»*

**Vedtak: Vedtektsendringen i § 9 godkjennes.**

**Sak 15/21        Orientering**

* Utviklingen i utbedringen av Bamble kirke. Jorunn Werswick orienterte. Vi håper på oppstart av prosjektet sommeren 2021, og at det er ferdigstilt før sommeren 2022. Fremdeles mye usikkerhet mht dette, fordi ingen tilbud har kommet inn etter anbudet. Lokal prosjektleder jobber mot aktuelt firma, for å finne løsning.
* Utviklingen i utbedringen av blyglassvinduene i Herre kirke. Stein Amundsen og Jorunn Werswick orienterte. Det første vinduet blir snart hentet og restaurering igangsatt.
* Korona; lettelse i restriksjoner fra fredag 23.04.21. Trond orienterte, og Jorunn har sendt ut informasjon til ansatte og MR-ledere.
* Budsjettrapport pr 31.03.2021. Jorunn Werswick orienterte. Den økonomiske situasjonen er under kontroll, til tross for «overforbruk» pr. 31.03.21.
* Ny orienteringssak: Nedadgående saldo på konto for Givertjenesten for Bamble, Herre og Stathelle. Det må arbeides for å øke inntektene/gavene til Givertjenesten. Viktig å «framsnakke» det arbeidet kirken gjør i lokalsamfunnet, og samarbeide med konsulent hos Bispedømmet.
* Prost Trond Engnes informerte om endringer i preste-bemanningen. Margrete Holmeide har tiltrådt som ny sokneprest i Langesund, etter Jan Terje Hanssen. Ole Martin Martin Sandland har takket ja til stillingen som kapellan, og vil jobbe i alle 4 sokn. Hanne Elstrøm har sagt opp sin stilling, og det jobbes med å finne vikar, inntil ny tilsetting i stillingen.

**Sak 16/21        Eventuelt**

Det var ingen saker til eventuelt.

For Bamble kirkelige fellesråd

Jorunn M. Werswick

Sign. kirkevergevikar